Na temelju članka 35. Zakona o vlasništvu i drugim stvarnim pravima (Narodne novine br. 91/96, 68/98, 22/00, 73/00, 114/01, 79/06, 141/06, 146/08, 38/09, 153/09 i 143/12) i Odluke Općinskog načelnika Klasa: 022-01/15-01/02, Urbroj: 2112-02/4-15-1 od 29. siječnja 2015. godine, Općinski načelnik objavljuje

**JAVNI NATJEČAJ**

**za prodaju rabljenih vozila u vlasništvu Općine Lokve**

**I. Predmet prodaje**

**a) Renault Laguna**

Vlasnik vozila: Općina Lokve, Šetalište Golubinjak 6, 51316 Lokve, OIB: 28587364712

Vrsta vozila: osobni automobil

Marka i tip vozila: Renault Laguna

Model vozila 1.9 DCI DYNAMIO

Snaga motora: 88 kW

Radni obujam motora: 1870 ccm

Vrsta motora: DIESEL – EURO III

Boja vozila: Siva s efektom

Broj šasije: VFIBGCGB63444311

Država proizvodnje: Francuska

Godina proizvodnje: 2005.

Datum prve registracije: 03.10.2005.

Registriran do: 28.09.2015.

Broj prijeđenih kilometara: 229 000

Početna cijena: 22.500,00 kn

**II. Način i uvjeti prodaje**

Prodaja će se obaviti prikupljanjem pisanih ponuda, isključivo fizičkim osobama hrvatskim državljanima ili pravnim osobama sa sjedištem u Republici Hrvatskoj.

Potrebno je prethodno izvršiti uplatu jamčevine u iznosu od :

a) 4.000,00 kuna

na račun Općine Lokve: HR7724020061823700007, model 24, poziv na broj 7757-OIB uplatitelja.

Ponude koje ne sadrže dokaz o uplati jamčevine neće se razmatrati.

Ponuditeljima čija ponuda ne bude prihvaćena jamčevina će biti vraćena u roku od 8 dana.

Ponuditelju s kojim bude sklopljen ugovor o kupoprodaji jamčevina se uračunava u cijenu. Ukoliko odabrani ponuditelj ne potpiše ugovor o kupoprodaji ili ne uplati ugovoreni kupoprodajni iznos od dana potpisivanja ugovora, jamčevina se ne vraća.

Prodaja automobila obavlja se po načelu „viđeno-kupljeno“, što isključuje sve naknadne prigovore kupca.

Vozilo se može pogledati u periodu od 30. siječnja 2015. do 05. veljače 2015., na adresi Šetalište Golubinjak 6, 51316 Lokve, uz prethodnu najavu na telefonski broj 051/831-255.

**III. Sadržaj ponude**

Ponuda mora sadržavati:

- naziv odnosno ime i prezime, točnu adresu, telefon i OIB ponuditelja.

- Presliku osobne iskaznice za fizičke osobe, odnosno izvatka iz sudskog odnosno

 obrtnog registra,

- Dokaz o uplaćenoj jamčevini,

- Broj računa za povrat jamčevine ponuditeljima čija ponuda ne bude odabrana,

- Ponuđena kupoprodajna cijena,

Podnošenjem ponude ponuditelj prihvaća rok valjanosti ponude od najmanje 30 dana od zadnjeg dana za podnošenje ponude.

Pored ugovorne cijene kupac snosi i sve kupoprodajne troškove (prijenos vlasništva, ovjere kod javnog bilježnika i sl.)

**IV. Rok za dostavu ponude**

Pisane ponude ponuditelji su dužni dostaviti u zatvorenoj omotnici s naznakom „Ne otvaraj – Ponuda za kupnju automobila“, na adresu:

Općina Lokve

Šetalište Golubinjak 6

51316 Lokve

neposredno ili putem pošte preporučeno.

Rok za dostavu ponuda je **05.veljače 2015.g. do 12,00 sati**

**V. Odabir najpovoljnijeg ponuditelja**

Najpovoljnijom ponudom smatrati će se ponuda ponuditelja koja zadovoljava uvjete iz natječaja i nudi najvišu ponuđenu cijenu. U slučaju da više ponuditelja ponude istu cijenu koja je ujedno i najviša, najpovoljnijom ponudom smatrati će se ona koja je ranije pristigla.

Ako najpovoljniji ponuditelj odustane od kupnje odnosno sklapanja ugovora ili ako ne uplati ugovoreni iznos u roku, vozilo će se prodati ponuditelju čija ponuda zadovoljava uvjete iz natječaja i koji je ponudio prvu nižu cijenu.

O izboru najpovoljnije ponude ponuditelj će biti obaviješten pisanim putem u roku 8 dana od dana otvaranja ponuda.

Nakon što dobije obavijest o prihvaćanju ponude, odabrani ponuditelj obvezan je sklopiti ugovor o kupoprodaji s Općinom Lokve u roku od 8 dana od dana dostave Odluke o izboru njegove ponude kao najpovoljnije, te u roku od 8 dana od dana sklapanja ugovora uplatiti kupoprodajnu cijenu. Ako najpovoljniji ponuditelj ne uplati preostali iznos kupoprodajne cijene ili ne zaključi kupoprodajni ugovor u utvrđenom roku smatrati će se da je odustao od ponude.

Prodavatelj zadržava pravo odustati od izbora ponuditelja i prodaje vozila bez posebnog obrazloženja.

**VI. Ostalo**

Ovaj javni natječaj objaviti će se na oglasnim pločama Općine Lokve i službenoj internetskoj stranici Općine Lokve [www.lokve.hr](http://www.lokve.hr).

**Općinski načelnik**

 Toni Štimac, v.r.